Diari Oficial de la Generalitat Valenciana


Sumari del DOGV 3641, del 09-12-1999 (1999/10015)

RESOLUCIÓ de 17 de novembre de 1999, del Servei Territorial d'Indústria i Energia de València, per la qual se sotmet a informació pública la sol·licitud d'autorització administrativa i reconeixement de la utilitat pública del projecte d'instal·lacions ramal Sueca-Cullera (Eixida VS-10). Addenda V (expedient CBREDE/1999/55).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3641

Data del DOGV
:   09-12-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10797


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 17 de novembre de 1999, del Servei Territorial d'Indústria i Energia de València, per la qual se sotmet a informació pública la sol·licitud d'autorització administrativa i reconeixement de la utilitat pública del projecte d'instal·lacions ramal Sueca-Cullera (Eixida VS-10). Addenda V (expedient CBREDE/1999/55). [1999/M10308]
  
Als efectes previstos en la Llei 34/1998, de 7 d'octubre, del Sector d'Hidrocarburs; en el Reglament General del Servei Públic de Gasos Combustibles, aprovat pel Decret 2.913/1973, de 26 d'octubre; en l'article 17 de la Llei d'Expropiació Forçosa i 56 del seu reglament, se sotmet a informació pública la sol·licitud les característiques de la qual es detallen a continuació:
  
Peticionari: Enagás, SA, amb domicili social a Madrid, avinguda d'Amèrica, número 38.
  
Objecte de la petició: autorització administrativa i reconeixement de la utilitat pública del projecte d'instal·lacions Ramal Sueca-Cullera (Eixida VS-10). Addenda V, que afecta el terme municipal de Sueca.
  
Descripció de les instal·lacions: aquesta addenda s'ha realitzat per a evitar la interferència que es produiria amb el projecte de la futura variant de Sueca, que ha d'executar per la Demarcació de Carreteres de l'Estat a València.
  
Canonada: d'acer al carboni, tipus API 5L GR.B., amb diàmetre de 4?.
  
Pressió de disseny: 16 bar relatius.
  
Longitud: aquesta addenda incrementa la longitud del projecte en 521 metres que circulen íntegrament pel terme municipal de Sueca.
  
Pressupost: amb aquesta nova addenda el pressupost total del projecte ascendeix a la quantitat de cent onze milions dues-centes noranta mil dues-centes setze pessetes (591.787.757 PTA).
  
El projecte inclou els plans parcel·laris i la relació concreta i individualitzada dels béns i drets afectats.
  
Afecció a finques particulars derivada de la construcció del ramal i les seues instal·lacions auxiliars:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de dos metres al llarg del gasoducte, un a cada costat de l'eix, per on aniran enterrades la canonada o les canonades que es necessiten per a la conducció del gas, i que s'ajustarà a les següents limitacions:
  
1. Prohibició d'efectuar treballs de llaurada o similars a una profunditat superior a 50 centímetres, i també de plantar arbres o arbustos a una distància inferior a dos metres comptadors des de l'eix de la canonada.
  
2. Prohibició de realitzar qualsevol tipus d'obra o d'efectuar cap acte que poguera danyar o alterar el bon funcionament de les instal·lacions, a una distància inferior a cinc metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
3. Lliure accés del personal i els equips necessaris per a poder mantenir, reparar o renovar les instal·lacions, amb pagament, si és el cas, dels danys que s'hi ocasionen.
  
4. Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que calga per a l'execució o el funcionament de les instal·lacions.
  
B) Ocupació temporal dels terrenys necessaris per a l'execució de les obres, de la franja que es reflecteix per a cada finca en els plans parcel·laris d'expropiació. En aquesta zona es faran desaparéixer, temporalment, tots els obstacles i es realitzaran les obres necessàries per a l'estesa i la instal·lació de la canalització i els elements annexos, tot executant els treballs o les operacions precises per als esmentats fins.
  
Tres. Per al pas dels cables de connexió i els elements dispersors de protecció catòdica:
  
A) Imposició de servitud permanent de pas, en una franja de terreny d'un metro d'ample al llarg del gasoducte, per on aniran enterrats els cables de connexió i els elements dispersors que s'ajustarà a la prohibició d'efectuar treballs de llaurada o similars a una profunditat superior a 50 centímetres, i també de plantar arbres o arbustos, i per a realitzar tot tipus d'obra.
  
B) Ocupació temporal dels terrenys necessaris per a l'execució de les obres, de la franja que es reflecteix per a cada finca en els plans parcel·laris d'expropiació i en la qual es faran desaparéixer tots els obstacles, i també realitzar les obres necessàries per a l'estesa i el muntatge de les instal·lacions i els elements annexos, tot executant les obres o les operacions precises per als esmentats fins.
  
Cosa que es fa pública perquè siga coneguda per tota la gent i especialment pels propietaris de terrenys i tots altres titulars afectats per l'esmentat projecte, la relació dels quals s'inclou al final d'aquest anunci, perquè puga ser examinat l'expedient en aquest Servei Territorial d'Indústria i Energia de València, situat al carrer de Gregorio Gea, 27, 46813 València, i també els plans parcel·laris a l'ajuntament respectiu, i presentar, en triple exemplar, en aquest Servei Territorial, les al·legacions que consideren oportunes en el termini de vint dies a partir de l'endemà de la inserció d'aquest anunci.
  
València, 17 de novembre de 1999.- El director territorial: Alejandro Marín Arcas.
  
Relació concreta i individualitzada de béns i drets afectats
  
Projecte: addenda V al ramal Sueca-Cullera (Eixida VS-10)